PMIndiaData/PMIndiaSum huggingface dataset:
ആസാം, ഛത്തീസ്ഗഢ്, ഝാര്ഖകണ്ഡ്, തമിഴ്‌നാട്, ത്രിപുര, പുതുശ്ശേരി എന്നിവിടങ്ങളിലെ പട്ടികവര്ഗധ(എസ്.ടി.)വിഭാഗങ്ങളുടെ പട്ടിക പുതുക്കുന്നതിനായി കോണ്സ്റ്റി റ്റിയൂഷന്‍ (ഷെഡ്യൂള്ഡ്യ ട്രൈബ്‌സ്) ഓര്ഡശര്‍, 1950 ഭേദഗതി ചെയ്യുന്നതിന് മന്ത്രിസഭയുടെ മുന്കാനല പ്രാബല്യത്തോടെയുള്ള അംഗീകാരം

ആസാം, ഛത്തീസ്ഗഢ്, ഝാര്ഖകണ്ഡ്, തമിഴ്‌നാട്, ത്രിപുര എന്നീ സംസ്ഥാനങ്ങളിലെയും കേന്ദ്രഭരണപ്രദേശമായ പുതുശ്ശേരിയിലെയും ചില സമുദായങ്ങളെ ഉള്പ്പെ ടുത്തി പട്ടികവര്ഗപ പട്ടിക പുതുക്കുന്നതിനായി കോണ്സ്റ്റി റ്റിയൂഷന്‍ (ഷെഡ്യൂള്ഡ്യ ട്രൈബ്‌സ്) ഓര്ഡടര്‍, 1950ല്‍ ചില ഭേദഗതികള്‍ വരുത്തുന്നതിനു പാര്ലംമെന്റില്‍ രണ്ടു ബില്ലുകള്‍ അവതരിപ്പിക്കുന്നതിനു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്ന്ന കേന്ദ്രമന്ത്രിസഭായോഗം അനുമതി നല്കിപ. പ്രസ്തുത ബില്‍ നിയമമാകുന്നതോടെ പട്ടികവര്ഗതങ്ങളുടെ പട്ടികയില്‍ പെടുന്നവരെല്ലാം പട്ടികവര്ഗരക്കാര്ക്കാനയുള്ള പദ്ധതികളുടെ ഗുണഭോക്താക്കളാകാന്‍ അര്ഹ്തയുള്ളവായിരിക്കും. പോസ്റ്റ് മെട്രിക് സ്‌കോളര്ഷി്പ്, നാഷണല്‍ ഓവര്സീrസ് സ്‌കോളര്ഷിതപ്, നാഷണല്‍ ഫെലോഷിപ്, ടോപ് ക്ലാസ് എജ്യുക്കേഷന്‍, നാഷണല്‍ ഷെഡ്യൂള്ഡ്പ ട്രൈബ്‌സ് ഫിനാന്സ്‌ ആന്ഡ്‍ ഡെവലപ്‌മെന്റ് കോര്പനറേഷന്റെ ഇളവുള്ള വായ്പകള്‍, എസ്.ടി. കുട്ടികള്ക്കാ യുള്ള ഹോസ്റ്റലുകള്‍ എന്നിവയാണു പ്രധാന പദ്ധതികളില്‍ ചിലത്. തൊഴില്സം്വരണത്തിനും വിദ്യാഭ്യാസ സ്ഥാപനങ്ങളിലെ പ്രവേശനത്തിനും പട്ടികയില്‍ ഉള്പ്പെപട്ടവര്ക്ക്് അര്ഹ തയുണ്ടായിരിക്കും. തുടര്ന്ന് , ഝാര്ഖ്ണ്ഡിലെ പട്ടികജാതി(എസ്.സി.) പട്ടികയും മറ്റു പിന്നോക്കവിഭാഗം (ഒ.ബി.സി.), ഏറ്റവും പിന്നോക്കവിഭാഗം (എം.ബി.സി.) എന്നീ കേന്ദ്ര/സംസ്ഥാന പട്ടികകളും പരിഷ്‌കരിക്കും.
എന്‍.സി.സി. റാലിയെ പ്രധാനമന്ത്രി അഭിസംബോധന ചെയ്തു

ന്യൂഡെല്‍ഹിയില്‍ നടന്ന എന്‍.സി.സി. റാലിയെ പ്രധാനമന്ത്രി ശ്രീ. നരേന്ദ്ര മോദി അഭിസംബോധന ചെയ്തു. തന്റേതായ വ്യക്തിത്വവും സ്വത്വവുമുള്ളവരാണ് റാലിക്കെത്തിയ ഓരോ യുവ എന്‍.സി.സി. കെഡറ്റുകളുമെന്ന് അദ്ദേഹം പറഞ്ഞു. അതേസമയം, ഒരു മാസത്തിനുള്ളില്‍ പുതിയ സൗഹൃദങ്ങള്‍ രൂപപ്പെടുകയും പരസ്പരം പല കാര്യങ്ങളും പഠിക്കുകയും ചെയ്തിട്ടുണ്ടാകുമെന്നു പ്രധാനമന്ത്രി ചൂണ്ടിക്കാട്ടി. എന്‍.സി.സി. ക്യാംപുകള്‍ ഓരോ യുവാവിനും ഇന്ത്യയിലുള്ള വ്യത്യസ്തങ്ങളായ സംസ്‌കാരങ്ങളെ പരിചയപ്പെടുത്തിനല്‍കുമെന്നും അദ്ദേഹം കൂട്ടിച്ചേര്‍ത്തു. ഇതു രാഷ്ട്രത്തിനായി എന്തെങ്കിലും നന്മ ചെയ്യാന്‍ ഓരോ ചെറുപ്പക്കാരനെയും പ്രേരിപ്പിക്കുമെന്നു ശ്രീ. നരേന്ദ്ര മോദി ഓര്‍മിപ്പിച്ചു. എന്‍.സി.സി. ക്യാംപുകളില്‍നിന്ന് ഉള്‍ക്കൊള്ളുന്ന ഈ ആവേശം കെഡറ്റുകളില്‍ ജീവിതാന്ത്യംവരെ നിലകൊള്ളുമെന്നും അദ്ദേഹം പറഞ്ഞു. നാഷണല്‍ കെഡറ്റ് കോര്‍പ്‌സ് കൊണ്ട് ഉദ്ദേശിക്കുന്നതു കേവലം യൂണിഫോമോ ഐകരൂപ്യമോ അല്ല, മറിച്ച് ഏകതയാണെന്നു പ്രധാനമന്ത്രി ഓര്‍മിപ്പിച്ചു. ദൗത്യമായി കണ്ടു പ്രവര്‍ത്തിക്കുകയും അതേസമയം, മറ്റുള്ളവര്‍ക്കു പ്രചോദനമേകുകയും ചെയ്യുന്ന സംഘങ്ങളെയാണ് എന്‍.സി.സി. വളര്‍ത്തിയെടുക്കുന്നതെന്ന് അദ്ദേഹം കൂട്ടിച്ചേര്‍ത്തു. ഏഴു സുവര്‍ണ ദശാബ്ദങ്ങള്‍ പിന്നിട്ട എന്‍.സി.സി. ഏറെപ്പേര്‍ക്കു സന്നദ്ധതയുടെ ഊര്‍ജം പകര്‍ന്നുനല്‍കിയിട്ടുണ്ടെന്നു പ്രധാനമന്ത്രി പറഞ്ഞു. ഇപ്പോള്‍ നാം ഉണ്ടാക്കിയെടുക്കാന്‍ സാധിച്ച നേട്ടം ആഘോഷിക്കുകയും വരുംവര്‍ഷങ്ങളില്‍ എന്‍.സി.സിയുടെ പ്രവര്‍ത്തനം എങ്ങനെ കൂടുതല്‍ ഫലവത്താക്കാമെന്നു ചിന്തിക്കുകയുമാണെന്ന് അദ്ദേഹം ചൂണ്ടിക്കാട്ടി. എന്‍.സി.സി. 75 വര്‍ഷം പൂര്‍ത്തിയാക്കാന്‍ ഇനി ബാക്കിയുള്ള അഞ്ചു വര്‍ഷത്തേക്കുള്ള കര്‍മപദ്ധതിയെക്കുറിച്ചു ബന്ധപ്പെട്ടവരെല്ലാം ആലോചിക്കണമെന്നു പ്രധാനമന്ത്രി ആഹ്വാനം ചെയ്തു. ഇന്നത്തെ ഇന്ത്യന്‍ യുവത്വത്തിന് അഴിമതി സ്വീകാര്യമല്ലെന്നു ശ്രീ. നരേന്ദ്ര മോദി ആവര്‍ത്തിച്ചു. അഴിമതിക്കും കള്ളപ്പണത്തിനും എതിരെയുള്ള പോരാട്ടം അവസാനിപ്പിക്കില്ലെന്ന് അദ്ദേഹം വ്യക്തമാക്കി. ഇന്ത്യന്‍ യുവത്വത്തിന്റെ ഭാവിക്കായുള്ള പോരാട്ടമായി ഇതിനെ പ്രധാനമന്ത്രി വിശേഷിപ്പിച്ചു. കെഡറ്റുകള്‍, ഭീം ആപ് ഉപയോഗപ്പെടുത്തി ഡിജിറ്റല്‍ ഇടപാടുകള്‍ നടത്തണമെന്നും ഈ രീതി പിന്‍തുടരാന്‍ മറ്റുള്ളവരെ പ്രേരിപ്പിക്കണമെന്നും അദ്ദേഹം അഭ്യര്‍ഥിച്ചു. സുതാര്യതയിലേക്കും ഉത്തരവാദിത്തബോധത്തിലേക്കുമുള്ള നിര്‍ണായക ചുവടാണിതെന്നു പ്രധാനമന്ത്രി ഓര്‍മിപ്പിച്ചു. ഇന്ത്യന്‍ യുവത്വം തീരുമാനിച്ചാല്‍ എന്തും പ്രാവര്‍ത്തികമാക്കാന്‍ സാധിക്കുമെന്നും അദ്ദേഹം പറഞ്ഞു. ധനികര്‍ക്കും അധികാരമുള്ളവര്‍ക്കും ഒന്നും ഭയക്കാനില്ലെന്ന ചിന്തയായിരുന്നു മുന്‍കാലങ്ങളില്‍ ജനങ്ങള്‍ക്കുണ്ടായിരുന്നതെന്നു പ്രധാനമന്ത്രി ചൂണ്ടിക്കാട്ടി. എന്നാല്‍, ഇപ്പോള്‍ കാര്യങ്ങള്‍ അങ്ങനെയല്ലെന്നും അദ്ദേഹം വിശദീകരിച്ചു. മുഖ്യമന്ത്രിക്കസേരയില്‍ ഇരുന്നവര്‍ അഴിമതിക്കുറ്റത്തിനു ജയിലിലായെന്നു പ്രധാനമന്ത്രി ചൂണ്ടിക്കാട്ടി. ആധാറിനെക്കുറിച്ചു പരാമര്‍ശിക്കവേ, ഇന്ത്യയുടെ വികസനത്തിന് ആധാര്‍ വലിയ കരുത്തു പകര്‍ന്നിട്ടുണ്ടെന്ന് അദ്ദേഹം പറഞ്ഞു. ആനുകൂല്യങ്ങള്‍ അനര്‍ഹമായ കരങ്ങളില്‍ എത്തുന്നതു നിലയ്ക്കുകയും ശരിയായ ഗുണഭോക്താക്കളിലേക്ക് അവ എത്തിത്തുടങ്ങുകയും ചെയ്തുവെന്നു പ്രധാനമന്ത്രി കൂട്ടിച്ചേര്‍ത്തു.
ദേശീയ അധ്യാപക പുസ്‌കാരം നേടിയ അധ്യപകരുമായി

അധ്യാപകദിനത്തിന്റെ തലേന്നാളായ ഇന്ന് ദേശീയ അധ്യാപക പുസ്‌കാരം നേടിയ ജേതാക്കളുമായി പ്രധാനമന്ത്രി ശ്രീ. നരേന്ദ്ര മോദി അനൗപചാരിക കൂടികാഴ്ചനടത്തി. രാജ്യത്ത് വിദ്യാഭ്യാസത്തിന്റെ ഗുണനിലവാരം മെച്ചപ്പെടുത്തുന്നതിനായി നിരന്തരം യത്‌നിക്കാന്‍ പ്രധാനമന്ത്രി അവരെ ആഹ്വാനം ചെയ്തു. സാങ്കേതിക വിദ്യകളെക്കുറിച്ചുള്ള ഏറ്റവും പുതിയ അറിവുകള്‍ ഉള്‍കൊണ്ട് കൊണ്ട് അധ്യാപകദിനത്തില്‍ അവ വിവേചനപൂര്‍വ്വം പ്രയോജനപ്പെടുത്താന്‍ അധ്യാപകര്‍ ശ്രമിക്കണമെന്ന് പ്രധാനമന്ത്രി പറഞ്ഞു. വിദ്യാര്‍ത്ഥികളില്‍ സര്‍ഗ്ഗാത്മകത വളര്‍ത്താന്‍ പ്രധാനമന്ത്രി അധ്യാപകരോട് ആഹ്വാനം ചെയ്തു. കുട്ടികളില്‍ ശുചിത്വശീലം വളര്‍ത്തിയെടുക്കാനും ശ്രീ. നരേന്ദ്ര മോദി അധ്യാപകരോട് ആവശ്യപ്പെട്ടു. കേന്ദ്ര മാനവവിഭവശേഷി വകുപ്പ് മന്ത്രി ശ്രീമതി, സ്മൃതി ഇറാനി ഡോ. രാം ശങ്കര്‍ എന്നിവരും ചടങ്ങില്‍ സംബന്ധിച്ചു.
ഇന്ത്യന്‍ സമൂഹ ക്ഷേമ ഫണ്ട് മാര്‍ഗനിര്‍ദേശങ്ങള്‍ പുതുക്കുന്നതിനു മന്ത്രിസഭയുടെ അനുമതി

ഇന്ത്യന്‍ സമൂഹ ക്ഷേമ ഫണ്ട് (ഐ.സി.ഡബ്ല്യു.എഫ്.) മാര്‍ഗനിര്‍ദേശങ്ങള്‍ പുതുക്കുന്നതിനു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്രമന്ത്രിസഭാ യോഗം അനുമതി നല്‍കി. വിദേശരാഷ്ട്രങ്ങളിലുള്ള ഇന്ത്യന്‍ പൗരന്മാര്‍ക്ക് അടിയന്തര ഘട്ടങ്ങളില്‍ സഹായം നല്‍കുന്നതിനായി 2009ലാണ് ഐ.സി.ഡബ്ല്യു.എഫിനു തുടക്കമിട്ടത്. ഫണ്ട് ഉപയോഗിച്ചുള്ള ക്ഷേമപ്രവര്‍ത്തനങ്ങള്‍ വിപുലപ്പെടുത്താന്‍ ഉദ്ദേശിച്ചാണു വ്യാപ്തി വര്‍ധിപ്പിച്ചുകൊണ്ട് പുതുക്കിയ മാര്‍ഗനിര്‍ദേശം തയ്യാറാക്കിയത്. പ്രതിസന്ധിഘട്ടങ്ങളില്‍ വിദേശ ഇന്ത്യക്കാരെ സഹായിക്കുക, സാമൂഹ്യക്ഷേമ പദ്ധതികള്‍ നടപ്പാക്കുക, കോണ്‍സുലാര്‍ സേവനങ്ങള്‍ മെച്ചപ്പെടുത്തുക എന്നീ മൂന്നു മേഖലകള്‍ മാര്‍ഗനിര്‍ദേശത്തില്‍ ഉള്‍പ്പെടുത്തിയിട്ടുണ്ട്. ഇത് വിദേശ ഇന്ത്യക്കാരുടെ ആവശ്യങ്ങളോട് എളുപ്പത്തില്‍ പ്രതികരിക്കാന്‍ അന്യരാഷ്ട്രങ്ങളിലുള്ള ഇന്ത്യന്‍ മിഷനുകളെയും പോസ്റ്റുകളെയും സജ്ജമാക്കുമെന്നാണു പ്രതീക്ഷിക്കുന്നത്. വിദേശ രാജ്യങ്ങളില്‍ ബുദ്ധിമുട്ടുകള്‍ നേരിടുന്ന ഇന്ത്യന്‍ പൗരന്മാരെ സഹായിക്കുന്നതിനൊപ്പം ലിബിയ, ഇറാഖ്, യെമന്‍, ദക്ഷിണ സുഡാന്‍ എന്നിവിടങ്ങളിലെ സംഘര്‍ഷമേഖലകളില്‍ കുടുങ്ങിപ്പോയ ഇന്ത്യക്കാരെ അടിയന്തരമായി ഒഴിപ്പിക്കുന്നതിലും 2013ല്‍ നിതാഖത്ത് പ്രഖ്യാപിച്ചപ്പോഴും ഇപ്പോള്‍ നടന്നുകൊണ്ടിരിക്കുന്ന പൊതുമാപ്പ് ഈ വര്‍ഷം പ്രഖ്യാപിച്ചപ്പോഴും മതിയായ രേഖകളില്ലാതെ സൗദി അറേബ്യയില്‍ കുടുങ്ങിയ ഇന്ത്യക്കാരെ സഹായിക്കുന്നതിലും ഐ.സി.ഡബ്ല്യു.എഫിന്റെ പ്രവര്‍ത്തനം നിര്‍ണായകമായി. ഫണ്ട് മുഖാന്തിരം ഒഴിപ്പിക്കലും സഹായമെത്തിക്കലും അതിവേഗം നടക്കുന്നു എന്നത് എല്ലാവരും അംഗീകരിച്ചിട്ടുള്ള കാര്യമാണ്. പ്രതിസന്ധിഘട്ടങ്ങളില്‍ ഇന്ത്യയില്‍നിന്നു സഹായം ലഭിക്കുമെന്ന പ്രതീക്ഷ വിദേശത്തേക്കു തൊഴില്‍തേടി പോകുന്നവരില്‍ വളര്‍ത്തിയെടുക്കാന്‍ ഫണ്ടിനു സാധിക്കുകയും ചെയ്തു. വിദേശ രാഷ്ട്രങ്ങളിലുള്ള എല്ലാ ഇന്ത്യന്‍ മിഷനുകളിലേക്കും പോസ്റ്റുകളിലേക്കും ഐ.സി.ഡബ്ല്യു.എഫിന്റെ സേവനം വ്യാപിപ്പിച്ചിട്ടുണ്ട്. രാജ്യത്തിനു പുറത്തുള്ള ഇന്ത്യന്‍ മിഷനുകളും പോസ്റ്റുകളും നല്‍കുന്ന കോണ്‍സുലാര്‍ സേവനങ്ങള്‍ക്ക് ഈടാക്കുന്ന സര്‍വീസ് ചാര്‍ച്ച് ഉപയോഗപ്പെടുത്തിയാണ് ഐ.സി.ഡബ്ല്യു.എഫിനുള്ള പണം കാര്യമായും കണ്ടെത്തുന്നത്.
ഭൂട്ടാന്റെ പരമോന്നത സിവിലിയൻ ബഹുമതി നൽകി പ്രധാനമന്ത്രിയെ ആദരിച്ചു

ഭൂട്ടാൻ രാജാവ് ജിഗ്മേ ഖേസർ നാംഗ്യേൽ വാങ്ചുക്ക്, രാജ്യത്തിന്റെ ദേശീയ ദിനത്തോടനുബന്ധിച്ച് പ്രധാനമന്ത്രി ശ്രീ നരേന്ദ്ര മോദിക്ക് ആ രാജ്യത്തെ പരമോന്നത സിവിലിയൻ ബഹുമതിയായ ഓർഡർ ഓഫ് ദി ഡ്രക് ഗയാൽപോ സമ്മാനിച്ചു. ഈ ഊഷ്മളമായ നടപടിക്ക് ഭൂട്ടാനിലെ രാജാവിന് ശ്രീ മോദി നന്ദി അറിയിച്ചു. ഭൂട്ടാൻ പ്രധാനമന്ത്രിയുടെ ട്വീറ്റിന് മറുപടിയായി, ട്വീറ്റുകളുടെ പരമ്പരയിൽ പ്രധാനമന്ത്രി പറഞ്ഞു; നന്ദി, ലിയോഞ്ചെൻ ! ഈ ഊഷ്മളമായ നടപടി എന്നെ ആഴത്തിൽ സ്പർശിച്ചു, ഒപ്പം ഭൂട്ടാനിലെ രാജാവായ അദ്ദേഹത്തിന്റെ മഹത്വത്തിന് നന്ദി അറിയിക്കുകയും ചെയ്യുന്നു. നമ്മുടെ ഭൂട്ടാനിലെ സഹോദരീസഹോദരന്മാരിൽ നിന്ന് അങ്ങേയറ്റം സ്‌നേഹവും വാത്സല്യവും സ്വീകരിക്കാനും ഭൂട്ടാന്റെ ദേശീയ ദിനത്തിന്റെ ശുഭകരമായ വേളയിൽ എല്ലാവർക്കും എന്റെ ആശംസകൾ അറിയിക്കാനും ഈ അവസരത്തിൽ എനിക്ക് അവസരം ലഭിച്ചു. സുസ്ഥിര വികസനത്തിന്റെ അതുല്യ മാതൃകയ്ക്കും ആഴത്തിലുള്ള ആത്മീയ ജീവിതരീതിക്കും ഭൂട്ടാനെ ഞാൻ അഭിനന്ദിക്കുന്നു. പരമ്പരയായി വന്ന ഡ്രക്ക് ഗ്യാൽപോസ് – അവരുടെ രാജാക്കന്മാർ – രാജ്യത്തിന് സവിശേഷമായ ഒരു സ്വത്വം നൽകുകയും നമ്മുടെ രാജ്യങ്ങൾ പങ്കിടുന്ന അയൽപക്ക സൗഹൃദത്തിന്റെ പ്രത്യേക ബന്ധം പരിപോഷിപ്പിക്കുകയും ചെയ്തു. ഭൂട്ടാനെ ഏറ്റവും അടുത്ത സുഹൃത്തുക്കളിൽ ഒരാളായും അയൽക്കാരനായും ഇന്ത്യ എപ്പോഴും വിലമതിക്കും, സാധ്യമായ എല്ലാ വഴികളിലും ഭൂട്ടാന്റെ വികസന യാത്രയെ ഞങ്ങൾ പിന്തുണയ്ക്കുന്നത് തുടരും.
സിംഗപ്പൂര്‍ മന്ത്രി തര്‍മ്മന്‍ ഷണ്‍മുഖരത്‌നം പ്രധാനമന്ത്രിയെ സന്ദര്‍ശിച്ചു

സിംഗപ്പൂരിലെ മുതിര്‍ന്ന മന്ത്രിയും സാമൂഹിക നയങ്ങള്‍ ഏകോപിപ്പിക്കുന്നതിന്റെ ചുമതലയുള്ള മന്ത്രിയുമായ ശ്രീ. തര്‍മ്മന്‍ ഷണ്‍മുഖരത്‌നം ന്യൂഡല്‍ഹിയില്‍ ഇന്ന് പ്രധാനമന്ത്രി ശ്രീ. നരേനദ്ര മോദിയെ സന്ദര്‍ശിച്ചു. ശ്രീ. ഷണ്‍മുഖരത്‌നത്തെ സ്വാഗതം ചെയ്ത പ്രധാനമന്ത്രി സിംഗപ്പൂര്‍ പ്രധാനമന്ത്രി ശ്രീ. ലീ സീന്‍ ലൂംഗിന് നവവത്സര ആശംസകള്‍ കൈമാറി. ഉഭയകക്ഷി ബന്ധങ്ങളുടെ ത്വരിതഗതിയില്‍ പ്രധാനമന്ത്രിയും ശ്രീ. ഷണ്‍മുഖ രത്‌നവും സംതൃപ്തി രേഖപ്പെടുത്തി. അടിസ്ഥാന സൗകര്യ വികസനം, നൈപുണ്യങ്ങള്‍ എന്നിവ ഉള്‍പ്പെടെയുള്ള കാര്യങ്ങളിലെ സാമ്പത്തിക സഹകരണം, ഇന്ത്യ-സിംഗപ്പൂര്‍ സമഗ്ര സാമ്പത്തിക സഹകരണ കരാര്‍ (സി.ഇ.സി.എ) . ഡിജിറ്റല്‍ സമ്പദ്ഘടന തുടങ്ങി ഉഭയകക്ഷി താല്‍പ്പര്യമുള്ള നിരവധി വിഷയങ്ങള്‍ അവര്‍ ചര്‍ച്ച ചെയ്തു. ഇന്ത്യയുടെ സാമൂഹിക പരിവര്‍ത്തനത്തിലും ഡിജിറ്റല്‍ സമ്പദ്ഘടന പ്രോത്സാഹിപ്പിക്കുന്നതിലും പ്രധാനമന്ത്രി ശ്രീ. നരേന്ദ്ര മോദിയുടെ നേതൃത്വത്തെ ശ്രീ. ഷണ്‍മുഖരത്‌നം പ്രശംസിച്ചു. അടിസ്ഥാന സൗകര്യ വികസനം, വിനോദസഞ്ചാരം, ഡിജിറ്റല്‍ പണമിടപാട് വ്യവസ്ഥകള്‍, നവീനാശയങ്ങള്‍ ഭരണ നടത്തിപ്പ് തുടങ്ങിയ മേഖലയില്‍ ഇന്ത്യയും, സിംഗപ്പൂരും തമ്മിലുള്ള സഹകരണം കൂടുതല്‍ ശക്തിപ്പെടുത്താനുള്ള തന്റെ ആഗ്രഹം പ്രധാനമന്ത്രി പ്രകടിപ്പിച്ചു.
സന്ത് രവിദാസിന്റെ ജയന്തിയുടെ തലേന്ന് പ്രധാനമന്ത്രി അദ്ദേഹത്തെ അനുസ്മരിച്ചു

പ്രധാനമന്ത്രി ശ്രീ നരേന്ദ്ര മോദി സന്ത് രവിദാസിനെ അദ്ദേഹത്തിന്റെ ജയന്തി ദിനത്തിന്റെ തലേന്ന് അനുസ്മരിച്ചു. തന്റെ ഗവൺമെന്റിന്റെ ഓരോ ചുവടും പൂജ്യ ശ്രീ ഗുരു രവിദാസ് ജിയുടെ ആത്മാവിനെ ഉൾക്കൊള്ളുന്നു എന്നതിൽ തനിക്ക് അഭിമാനമുണ്ടെന്നും അദ്ദേഹം പറഞ്ഞു. ട്വീറ്റുകളുടെ പരമ്പരയിൽ പ്രധാനമന്ത്രി പറഞ്ഞു : "നാളെ മഹാനായ സന്യാസി ഗുരു രവിദാസ് ജിയുടെ ജന്മവാർഷികമാണ്. സമൂഹത്തിൽ നിന്ന് ജാതി, തൊട്ടുകൂടായ്മ തുടങ്ങിയ ദുരാചാരങ്ങൾ ഇല്ലാതാക്കാൻ അദ്ദേഹം തന്റെ ജീവിതം ഉഴിഞ്ഞുവെച്ച രീതി ഇന്നും നമുക്കെല്ലാവർക്കും പ്രചോദനമാണ്." “ഈ അവസരത്തിൽ, സന്ത് രവിദാസ് ജിയുടെ പുണ്യസ്ഥലത്തെക്കുറിച്ചുള്ള ചില കാര്യങ്ങൾ ഞാൻ ഓർമ്മിപ്പിക്കുന്നു. 2016-ലും 2019-ലും എനിക്ക് അവിടെ പ്രണാമം അർപ്പിക്കാനും ലങ്കാർ ചെയ്യാനും ഉള്ള പദവി ലഭിച്ചു. ഒരു എംപി എന്നവി നിലയിൽ ഞാൻ അന്ന് തീരുമാനിച്ചിരുന്നു, തീർഥാടന സ്ഥലത്തിന്റെ വികസന പ്രവർത്തനങ്ങളിൽ ഒരു വിട്ടുവീഴ്ചയും ഉണ്ടാകില്ലെന്ന്. “നമ്മുടെ ഗവൺമെന്റിന്റെ ഓരോ ചുവടിലും ഓരോ പദ്ധതിയിലും പൂജ്യശ്രീ ഗുരു രവിദാസ് ജിയുടെ ആത്മാവ് ഞങ്ങൾ ഉൾക്കൊണ്ടിരുന്നുവെന്ന് പ്രസ്താവിക്കുന്നതിൽ എനിക്ക് അഭിമാനമുണ്ട്. ഇത് മാത്രമല്ല, അദ്ദേഹത്തിന്റെ സ്മരണയ്ക്കായി കാശിയിലെ നിർമ്മാണ പ്രവർത്തനങ്ങൾ പൂർണ്ണ മഹത്വത്തോടും ദൈവികതയോടും കൂടിയാണ് നടക്കുന്നത്. " ND–
പ്രധാനമന്ത്രിയുടെ ദേശീയ ദുരിതാശ്വാസനിധിയില്‍ നിന്ന് എക്‌സ്- ഗ്രാഷ്യ അനുവദിച്ചു

ബിഹാറിലെ മധുബാനി ജില്ലയില്‍ ബെന്നിപ്പാട്ടിക്കു സമീപം 2016 സെപ്തംബര്‍ 19നും, പഞ്ചാബിലെ അമൃത്‌സര്‍ ജില്ലയില്‍ അട്ടാരിയില്‍ മുഹാവ ഗ്രാമത്തിനടുത്ത് 2016 സെപ്തംബര്‍ 20നും ഉണ്ടായ ബസ്സപകടങ്ങളില്‍ ജീവന്‍ നഷ്ടമായവരുടെ ആശ്രിതരെയും പരിക്കേറ്റവരെയും പ്രധാനമന്ത്രി ശ്രീ നരേന്ദ്ര മോദി ദുഃഖമറിയിച്ചു. പ്രധാനമന്ത്രിയുടെ ദേശീയ ദുരിതാശ്വാസ നിധി(പിഎംഎന്‍ആര്‍എഫ്) യില്‍ നിന്ന് ഗുരുതരമായി പരിക്കേറ്റവര്‍ക്ക് 50,000 രൂപ വീതവും മരണപ്പെട്ടവരുടെ അടുത്ത കുടുംബാംഗങ്ങള്‍ക്ക് 2 ലക്ഷം രൂപ വീതവും, പ്രധാനമന്ത്രി എക്‌സ്- ഗ്രാഷ്യ അനുവദിച്ചു.
രാഷ്ട്രപതിയുടെ ജന്മദിനത്തിൽ പ്രധാനമന്ത്രി അദ്ദേഹത്തെ ആശംസിച്ചു

രാഷ്ട്രപതി ശ്രീ രാം നാഥ് കോവിന്ദിന്റെ ജന്മദിനത്തിൽ പ്രധാനമന്ത്രി ശ്രീ നരേന്ദ്ര മോദി അദ്ദേഹത്തിന് ആശംസകൾ നേർന്നു. ഒരു ട്വീറ്റിൽ പ്രധാനമന്ത്രി പറഞ്ഞു; രാഷ്ട്രപതിജിയ്ക്ക് ജന്മദിനാശംസകൾ. തന്റെ എളിമയുള്ള വ്യക്തിത്വത്താൽ, അദ്ദേഹം രാജ്യത്തിന് മുഴുവൻ പ്രിയപ്പെട്ടവനായി. സമൂഹത്തിലെ ദരിദ്രരും പാർശ്വവത്കരിക്കപ്പെട്ടതുമായ വിഭാഗങ്ങളെ ശാക്തീകരിക്കുന്നതിലുള്ള അദ്ദേഹത്തിന്റെ ശ്രദ്ധ മാതൃകാപരമാണ്.അദ്ദേഹത്തിന് ദീർഘായുസും ആരോഗ്യപൂർണമായ ജീവിതവും നേരുന്നു. "
പ്രധാനമന്ത്രി ഡിസംബര്‍ 15ന് കച്ച് സന്ദര്‍ശിക്കുകയും നിരവധി വികസനപദ്ധതികള്‍ക്ക് തറക്കല്ലിടുകയും ചെയ്യും

പ്രധാനമന്ത്രി ശ്രീ നരേന്ദ്രമോദി 2020 ഡിസംബര്‍ 15ന് കച്ചിലെ ദോര്‍ഡോ സന്ദര്‍ശിക്കുകയും നിരവധി വികസനപദ്ധതികള്‍ക്ക് തറക്കല്ലിടുകയും ചെയ്യും. കടല്‍വെള്ളത്തില്‍ നിന്നും ഉപ്പ് വേര്‍തിരിക്കുന്ന ഒരു പ്ലാന്റ്, ഒരു ഹൈബ്രിഡ് പുനരുപയോഗ ഊര്‍ജ്ജ പാര്‍ക്ക്, പൂര്‍ണ്ണമായും ഓട്ടോമാറ്റിക്കായ ഒരു പാല്‍ സംസ്‌ക്കരണ-പാക്കിംഗ് പ്ലാന്റും ഈ പദ്ധതികളില്‍ ഉള്‍പ്പെടുന്നുണ്ട്. ഗുജറാത്ത് മുഖ്യമന്ത്രിയും ഈ സന്ദഭത്തില്‍ സന്നിഹിതനായിരിക്കും. പ്രധാനമന്ത്രി വൈറ്റ് റാനും സന്ദര്‍ശിക്കുകയും അതിനെത്തുടര്‍ന്ന് സാംസ്‌ക്കാരിക പരിപാടിക്ക് സാക്ഷ്യംവഹിക്കുകയും ചെയ്യും. പുതുതായി കച്ചിലെ മാണ്ഡ്‌വിയില്‍ വരുന്ന കടല്‍വെള്ളത്തില്‍ നിന്നും ഉപ്പ് വേര്‍തിരിക്കുന്ന പ്ലാന്റിലൂടെ(ഡീസാലിനേഷന്‍ പ്ലാന്റ്) ദീര്‍ഘമായ തീരദേശത്തെ ഉപയോഗിച്ചുകൊണ്ട് കടല്‍വെള്ളത്തെ കുടിവെള്ളമാക്കി മാറ്റുന്ന സവിശേഷമായ പടവാണ് ഗുജറാത്ത് വയ്ക്കുന്നത്. പ്രതിദിനം 10 കോടി ലിറ്റര്‍ (100എം.എല്‍.ഡി) ശേഷിയുള്ള ഈ ഡീസാലിനേഷന്‍ പ്ലാന്റ് നര്‍മ്മദാ ഗ്രിഡിലെ സൗനി ശൃംഖലയ്ക്കും മലിനജലസംസ്‌ക്കരണ പശ്ചാത്തലസൗകര്യത്തിനും പൂരകമായികൊണ്ട് ഗുജറാത്തിലെ ജലസുരക്ഷ ശക്തമാക്കും. രാജ്യത്തെ സുസ്ഥിരവും താങ്ങാവുന്നതുമായ ജലസ്രോതസ് കൊയ്‌തെടുക്കുന്നതിലെ സുപ്രധാനമായ നാഴികകല്ലാണിത്. ഈ മേഖലയിലെ മുണ്ഡ്ര, ലഖ്പത്, അബ്ഡാസാ, നഖ്ത്രാണാ താലൂക്കുകളിലെ ഏകദേശം എട്ടുലക്ഷം ജനങ്ങള്‍ക്ക് ഈ പ്ലാന്റില്‍ നിന്നും ഉപ്പുവേര്‍തിരിച്ച വെള്ളം ലഭിക്കും. അധികമുള്ള വെള്ളം ഉപരിതലത്തിലുള്ള ജില്ലകളായ ബാച്ചാവൂ, റാപ്പര്‍, ഗാന്ധിദാം എന്നിവിടങ്ങളില്‍ പങ്കുവയ്ക്കുന്നതിനും സഹായകരമാകും. ദഹേജ് (100 എം.എല്‍.ഡി), ദ്വാരക (70 എം.എല്‍.ഡി), ഖോഗാ ഭാവ്‌നഗര്‍ (70 എം.എല്‍.ഡി), ഗിര്‍ സോമനാഥ് (30 എം.എല്‍.ഡി) എന്നിവയ്ക്ക് പുറമെ വരാനിരിക്കുന്ന അഞ്ച് ഡീസാലിനേഷന്‍ പ്ലാന്റുകളില്‍ ഒന്നാണ് ഇത്. ഗുജറാത്തിലെ കച്ച് ജില്ലയിലെ വിഖാഗോട്ട് ഗ്രാമത്തിലെ ഹൈബ്രിഡ് പുനരുപയോഗ ഊര്‍ജ്ജ പാര്‍ക്ക് രാജ്യത്തെ ഏറ്റവും വലിയ പുനരുപയോഗ ഊര്‍ജ്ജ ഉല്‍പ്പാദന പാര്‍ക്കാണ്. 30 ജിഗാവാട്ട് പുനരുപയോഗ ഊര്‍ജ്ജം ഉല്‍പ്പാദിപ്പിക്കുന്നതിലേക്ക് ഇത് നയിക്കും. 72,600 ഹെക്ടര്‍ ഭൂമിയില്‍ വ്യാപിച്ചുകിടക്കുന്ന ഈ പാര്‍ക്കില്‍ പവന-സൗരോര്‍ജ്ജ സംഭരണത്തിനായി ഒരു സമര്‍പ്പിത ഹൈബ്രിഡ് പാര്‍ക്ക് സോണ്‍ ഉണ്ടായിരിക്കും. അതോടൊപ്പം പവന പാര്‍ക്ക് പ്രവര്‍ത്തനങ്ങള്‍ക്ക് മാത്രമായി ഒരു മേഖലയുമുണ്ടാകും. കച്ചിലെ അഞ്ചാര്‍ ഷര്‍ഹാദ് ഡയറിയില്‍ പാല്‍ സംസ്‌ക്കരണത്തിനും പാക്കിംഗിനുമായി പൂര്‍ണ്ണമായി ഓട്ടോമാറ്റിക്കായ ഒരു പ്ലാന്റിനും പ്രധാനമന്ത്രി തറക്കല്ലിടും. 121 കോടി ചെലവുവരുന്ന പ്ലാന്റിന് പ്രതിദിനം 2 ലക്ഷം ലിറ്റര്‍ പാല്‍ സംസ്‌ക്കാരിക്കാനുള്ള ശേഷിയുണ്ടായിരിക്കും.
ജന്മനാളില്‍ സര്‍ദാര്‍ പട്ടേലിനെ പ്രധാനമന്ത്രി അനുസ്മരിച്ചു

ജന്മനാളില്‍ സര്‍ദാര്‍ പട്ടേലിനെ പ്രധാനമന്ത്രി ശ്രീ. നരേന്ദ്ര മോദി അനുസ്മരിച്ചു. ‘ലോഹപുരുഷനായ സര്‍ദാര്‍ വല്ലഭായ് പട്ടേലിന് അദ്ദേഹത്തിന്റെ ജന്‍മനാളില്‍ വിനയപൂര്‍വം എന്റെ ശ്രദ്ധാഞ്ജലി. ഇന്ത്യയുടെ ഏകത്വത്തിനായുള്ള അദ്ദേഹത്തിന്റെ ചിന്തകളും മഹത്വമാര്‍ന്ന പ്രവര്‍ത്തനവും കഠിന പ്രയത്‌നവും തലമുറകളായി ഇന്ത്യക്കാര്‍ക്കു പ്രചോദനമായിത്തീരും’, പ്രധാനമന്ത്രി പറഞ്ഞു.
2018 ഓഗസ്റ്റ് 11നു പ്രധാനമന്ത്രി മുംബൈ സന്ദര്‍ശിക്കും

2018 ഓഗസ്റ്റ് 11നു പ്രധാനമന്ത്രി ശ്രീ. നരേന്ദ്ര മോദി മുംബൈ സന്ദര്‍ശിക്കും. ബോംബെ ഇന്ത്യന്‍ ഇന്‍സ്റ്റിറ്റ്യൂട്ട് ഓഫ് ടെക്‌നോളജിയുടെ 56ാമതു ബിരുദദാനച്ചടങ്ങില്‍ അദ്ദേഹം ബിരുദദാന പ്രഭാഷണം നിര്‍വഹിക്കും. ബിരുദദാനത്തിനു ശേഷം എനര്‍ജി സയന്‍സ് ആന്‍ഡ് എന്‍ജിനീയറിങ് വകുപ്പിന്റെ പുതിയ കെട്ടിടവും സെന്റര്‍ ഫോര്‍ എന്‍വയേണ്‍മെന്റല്‍ സയന്‍സ് ആന്‍ഡ് എന്‍ജിനീയറിങ്ങും ഐ.ഐ.ടി ബോംബെയില്‍ പ്രധാനമന്ത്രി ഉദ്ഘാടനം ചെയ്യും.
സോഫ്റ്റ്ബാങ്ക് കോർപ്പറേഷൻ ബോർഡ് ഡയറക്ടറും സ്ഥാപകനുമായ ശ്രീ മസയോഷി സണുമായി പ്രധാനമന്ത്രിയുടെ കൂടിക്കാഴ്ച

പ്രധാനമന്ത്രി ശ്രീ നരേന്ദ്ര മോദി 2022 മെയ് 23 ന് ടോക്കിയോയിൽ വെച്ച് സോഫ്റ്റ്ബാങ്ക് കോർപ്പറേഷന്റെ ബോർഡ് ഡയറക്ടറും സ്ഥാപകനുമായ ശ്രീ മസയോഷി സണുമായി കൂടിക്കാഴ്ച നടത്തി. ഇന്ത്യയുടെ സ്റ്റാർട്ടപ്പ് മേഖലയിൽ സോഫ്റ്റ്ബാങ്കിന്റെ പങ്കിനെ പ്രധാനമന്ത്രി അഭിനന്ദിച്ചു. സാങ്കേതികവിദ്യ, ഊർജം, ധനകാര്യം തുടങ്ങിയ സുപ്രധാന മേഖലകളിൽ സോഫ്റ്റ്ബാങ്കിന്റെ ഭാവി പങ്കാളിത്തം അവർ ചർച്ച ചെയ്തു.
സ്‌പെക്ട്രം ബാന്റുകള്‍ക്കായുള്ള യൂസേജ് ചാര്‍ജ്ജ് നിരക്കുകള്‍ക്ക് മന്ത്രിസഭയുടെ അംഗീകാരം.

അടുത്തു തന്നെ ലേലം ചെയ്യാന്‍ പോകുന്ന വിവിധ സ്‌പെക്ട്രം ബാന്‍ഡുകള്‍ക്കുള്ള സ്‌പെക്ട്രം യൂസേജ് ചാര്‍ജ് (എസ്.യു.സി.) നിരക്കുകള്‍ക്ക് പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്രമന്ത്രിസഭാ യോഗം അംഗീകാരം നല്‍കി. ഇതോടെ, വാര്‍ത്താ വിനിമയ വകുപ്പിനു സ്‌പെക്ട്രം ലേലത്തിനായി അപേക്ഷ ക്ഷണിക്കുന്നതിനുള്ള തടസ്സം നീങ്ങി. മന്ത്രിസഭാ തീരുമാന പ്രകാരം താഴെ പറയും പ്രകാരമായിരിക്കും നിരക്കുകള്‍. 1. അടുത്ത് നടക്കാന്‍ പോകുന്ന ലേലത്തില്‍ 700, 800, 900, 1800, 2100, 2300, 2500 മെഗാ ഹെര്‍ട്‌സ് പരിധിയിലുള്ള സ്‌പെക്ട്രത്തിന് വയര്‍ലൈന്‍ സേവനങ്ങളില്‍നിന്നുള്ള വരുമാനം ഒഴികെ, ചെലവുകള്‍ കഴിച്ചുള്ള വരുമാനത്തുകയുടെ 3 ശതമാനം ഈടാക്കണം. 2. എസ്.യു.സി. ചുമത്തുന്നത് വയര്‍ലൈന്‍ സേവനങ്ങളില്‍ നിന്നുള്ള വരുമാനം ഒഴികെ, ചെലവുകള്‍ കഴിച്ചുള്ള വരുമാനത്തുകയുടെ 3 ശതമാനം എന്ന വ്യവസ്ഥയ്ക്കു വിധേയമായി, 2010ല്‍ ലഭിച്ച ബി.ഡബ്ല്യു.എ. സ്‌പെക്ട്രം ഉള്‍പ്പെടെ ഭരണപരമായ തീരുമാനത്തിലൂടെയോ ലേലത്തിലൂടെയോ വില്‍പനയിലൂടെയോ എല്ലാ പ്രവേശന സ്‌പെക്ട്രം ബാന്‍ഡുകളിലുമായി ഒരു ഓപ്പറേറ്റര്‍ക്ക് അനുവദിച്ചു നല്‍കിയ എല്ലാ സ്‌പെക്ട്രത്തിന്റെയും ശരാശരി കണക്കിലെടുത്തായിരിക്കും. ആകെ കൈവശമുള്ള സ്‌പെക്ട്രത്തിന്റെ ഗുണനഫലവും കയ്യില്‍ ആകെയുള്ള എസ്.യു.സി നിരക്കിനെ ആകെ കയ്യിലുള്ള സ്‌പെക്ട്രം കൊണ്ടു ഹരിച്ചും കിട്ടുന്ന തുകകള്‍ കൂട്ടിയാണു ശരാശരി കണക്കാക്കേണ്ടത്. ശരാശരി നിരക്ക് ഓരോ സേവന മേഖലയ്ക്കും ഓരോ സേവനദാതാക്കള്‍ക്കനുസരിച്ചു നിര്‍ണയിക്കപ്പെടുകയാണു ചെയ്യുക. 3. 2015-16നു മുമ്പായി ഏറ്റെടുത്തതോ അനുവദിക്കപ്പെട്ടതോ ആയ 2300 മെഗാ ഹെര്‍ട്‌സ്/2500 മെഗാ ഹെര്‍ട്‌സ് സ്‌പെക്ട്രം ഒഴിവാക്കിയും വരുന്ന ലേലത്തില്‍ നേടിയെടുക്കുന്ന സ്‌പെക്ട്രം പരിഗണിച്ചും 2015-16ല്‍ സേവനദാതാക്കള്‍ നല്‍കേണ്ടിവരുന്ന ശരാശരി നിരക്കായിരിക്കും സേവനദാതാക്കള്‍ നല്‍കേണ്ട അടിസ്ഥാന എസ്.യു.സി. നിരക്കായി പരിഗണിക്കുക. ഇതിനു പുറമേ, സേവനദാതാക്കളുടെ എ.ജി.ആറില്‍ കുറവുണ്ടെങ്കില്‍ ആനുപാതികമായി എസ്.യു.സി. അടിസ്ഥാന നിരക്കു കുറയ്ക്കും. ഇതു നിയമാനുസൃതമായ ലളിതവും സുതാര്യവും മൂല്യവര്‍ധിതവുമായ എസ്.യു.സി. സംവിധാനം രൂപപ്പെടുത്താനും വരുമാനത്തെ വഴിതിരിച്ചുവിടാന്‍ അക്കൗണ്ടിങ്ങില്‍ മാറ്റം വരുത്തുന്നത് ഒഴിവാക്കാനും സഹായകമാകും.
പ്രധാനമന്ത്രി 2019 ജനുവരി 27ന് തമിഴ്‌നാട്ടിലെ മധുര സന്ദര്‍ശിക്കും

മധുരയില്‍ പുതിയ എയിംസിനു തറക്കല്ലിടും മധുര, തഞ്ചാവൂര്‍, തിരുനെല്‍വേലി എന്നിവിടങ്ങളിലെ ഗവണ്‍മെന്റ് മെഡിക്കല്‍ കോളേജുകളുടെ നവീകരണ പദ്ധതി ഉദ്ഘാടനം ചെയ്യും പ്രധാനമന്ത്രി നരേന്ദ്ര മോദി 2019 ജനുവരി 27നു തമിഴ്‌നാട്ടിലെ മധുര സന്ദര്‍ശിക്കും. പുതിയ എയിംസിന് അദ്ദേഹം തറക്കല്ലിടും. മധുര, തഞ്ചാവൂര്‍, തിരുനെല്‍വേലി എന്നിവിടങ്ങളിലെ ഗവണ്‍മെന്റ് മെഡിക്കല്‍ കോളേജുകളുടെ നവീകരണ പദ്ധതിയുടെ ഭാഗമായി സൂപ്പര്‍ സ്‌പെഷ്യാലിറ്റി ബ്ലോക്കുകളുടെ ഉദ്ഘാടനം പ്രധാനമന്ത്രി നിര്‍വഹിക്കും. പ്രധാനമന്ത്രി ഈ അവസരത്തില്‍ പൊതുയോഗത്തില്‍ പ്രസംഗിക്കുന്നുമുണ്ട്.
പ്രധാനമന്ത്രി  ജപ്പാനിലെ ടോക്യോയിൽ  ” ഇന്ത്യയിൽ നിർമ്മിക്കൂ ”  സെമിനാറിനെ   അഭിസംബോധന ചെയ്തു

പ്രധാനമന്ത്രി ശ്രീ. നരേന്ദ്ര മോദി ഇന്ന് ജപ്പാനിലെ ടോക്യോയിൽ ” ഇന്ത്യയിൽ നിർമ്മിക്കൂ : ഇന്ത്യ- ജപ്പാൻ കൂട്ടായ്മ ആഫ്രിക്കയിൽ ” എന്ന സെമിനാറിനെ അഭിസംബോധന ചെയ്തു. ബിസിനെസ്സ് നടത്തിപ്പ് സുഗമമാക്കാനും , ജനങ്ങളുടെ ജീവിതം ആയാസരഹിതമാകാനും എങ്ങിനെയാണ് കേന്ദ്ര ഗവണ്മെന്റ് ശ്രദ്ധയൂന്നുന്നതെന്ന് പ്രധാനമന്ത്രി വിവരിച്ചു. ഇന്ത്യയിൽ ജപ്പാൻ കമ്പനികളുടെ വൻ തോതിലുള്ള സാന്നിധ്യത്തിൽ അദ്ദേഹം സന്തുഷ്ടി പ്രകടിപ്പിച്ചു. ഇന്ത്യയിലെ നിരവധി വ്യാവസായിക പദ്ധതികളിൽ ജപ്പാൻ പങ്കാളിയാണെന്നത് ചൂണ്ടിക്കാട്ടിക്കൊണ്ട് , കഴിഞ്ഞ നാല് വർഷക്കാലത്തെ ഇന്ത്യയുടെ സാമ്പത്തിക വളർച്ചയുടെ കരുത്ത്‌ അദ്ദേഹം വിശദീകരിച്ചു. ഇന്ത്യ ഇന്ന് ഏറ്റവും വേഗത്തിൽ വളരുന്ന സമ്പദ്ഘടനയാണെന്നു അദ്ദേഹം പറഞ്ഞു. അനൗപചാരിക സമ്പദ്ഘടനയിൽ നിന്ന് ഔപചാരിക സമ്പദ്ഘടനയിലേക്കുള്ള മാറ്റം, ഡിജിറ്റൽ പണമിടപാടുകൾ, ചരക്കു സേവന നികുതി മുതലായ സുപ്രധാന പരിണാമങ്ങൾ അദ്ദേഹം ചൂണ്ടിക്കാട്ടി. ഇന്ത്യയുടെ ഉദിച്ചുയരുന്ന സമ്പദ്ഘടന , അതിവേഗം വളരുന്ന മധ്യവർഗം, യുവത്വമാർന്ന ജനസംഖ്യ തുടങ്ങിയവ ജാപ്പനീസ് നിക്ഷേപകർക്ക് നിരവധി പുതിയ അവസരങ്ങൾ നൽകുന്നുവെന്ന് പ്രധാനമന്ത്രി പറഞ്ഞു. ചെലവ് കുറഞ്ഞ നിർമ്മാണം, ഐ ടി വ്യവസായം , ഇലക്ട്രിക്ക് ചലനാത്മകത മുതലായ മേഖലകൾ ഈ പശ്ചാത്തലത്തിൽ അദ്ദേഹം ചൂണ്ടിക്കാട്ടി. ഇന്ത്യയും ജപ്പാനും ഒരുപോലെ പങ്കിടുന്ന മൂല്യങ്ങൾ പ്രധാനമന്ത്രി ഊന്നിപ്പറഞ്ഞു. ഇൻഡോ- പസഫിക് , ദക്ഷിണേഷ്യ , ആഫ്രിക്ക എന്നിവ ഉൾപ്പെടെ ലോകത്തിന്റെ മറ്റു പ്രദേശങ്ങളിൽ കരുത്തുറ്റ വികസന കൂട്ടായ്മകൾ വികസിപ്പിക്കുന്നതിന് ഇരു രാജ്യങ്ങളും ഉറ്റ് നോക്കുകയാണെന്ന് അദ്ദേഹം പറഞ്ഞു.
വടക്കുകിഴക്കന്‍ മേഖലയിലെ അര്‍ബുദ ചികില്‍സാ സൗകര്യം മെച്ചപ്പെടുത്തുന്നു

ഗോഹട്ടിയിലെ ഡോ.ബി.ബൊറൂവ കാന്‍സര്‍ ഇന്‍സ്റ്റിറ്റ്യൂട്ട് അണുശക്തിവകുപ്പ് ഏറ്റെടുക്കുന്നതിന് മന്ത്രിസഭയുടെ അംഗീകാരം ഭരണനിയന്ത്രണം ടാറ്റ സ്മാരക കേന്ദ്രം നിര്‍വഹിക്കും 166 മെഡിക്കല്‍, പാരാമെഡിക്കല്‍ അനുബന്ധ തസ്തികകള്‍ സൃഷ്ടിക്കും താഴെ പറയുന്ന കാര്യങ്ങള്‍ പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്രമന്ത്രിസഭാ യോഗം അംഗീകരിച്ചു. 1. ഗോഹട്ടിയിലെ ഡോ.ബി.ബൊറൂവ കാന്‍സര്‍ ഇന്‍സ്റ്റിറ്റ്യൂട്ട് അണുശക്തിവകുപ്പ് ഏറ്റെടുക്കുകയും ഭരണനിയന്ത്രണം ടാറ്റ സ്മാരക കേന്ദ്രത്തിനു കീഴിലാക്കുകയും ചെയ്യുന്നതിന്. 2. 166 മെഡിക്കല്‍, പാരാമെഡിക്കല്‍ അനുബന്ധ തസ്തികകള്‍ സൃഷ്ടിക്കുകവഴി മനുഷ്യവിഭവ ശേഷി വര്‍ധിപ്പിക്കുന്നതിന്. അര്‍ബുദബാധ വര്‍ധിക്കുകയും അതേസമയം, ചികില്‍സാ സൗകര്യങ്ങള്‍ പരിമിതമായി തുടരുകയും ചെയ്യുന്ന സാഹചര്യമുള്ളതിനാലും വടക്കുകിഴക്കന്‍ മേഖലയില്‍ ഈ രംഗത്തെ ഗവേഷണം മുന്നോട്ടുകൊണ്ടുപോകുന്നതിനായി ഒരു ആശുപത്രിയുടെ സഹായം അനിവാര്യമായതിനാലും ആണ് ഈ തീരുമാനം. അര്‍ബുദകേന്ദ്രം മെച്ചപ്പെടുത്തുന്നതിനായി 150 കോടി രൂപയും അതോടൊപ്പം പ്രതിവര്‍ഷം 45-50 കോടി രൂപയുടെ ആവര്‍ത്തനച്ചെലവും ആണു പ്രതീക്ഷിക്കുന്നത്.
ഐഐടി ഡൽഹിയുടെ അൻപത്തിയൊന്നാം  ബിരുദദാന ചടങ്ങിനെ  പ്രധാനമന്ത്രി അഭിസംബോധന ചെയ്തു

ഐഐടി ഡൽഹിയുടെ അൻപത്തിയൊന്നാം വാർഷിക ബിരുദദാന ചടങ്ങിനെ വിശിഷ്ട അതിഥിയായി പ്രധാനമന്ത്രി ശ്രീ നരേന്ദ്ര മോദി വീഡിയോ കോൺഫറൻസിലൂടെ അഭിസംബോധന ചെയ്തു. രാജ്യത്തിന്റെ ആവശ്യങ്ങൾ മനസ്സിലാക്കാനും, ആത്മ നിർഭർ ഭാരതിന്റെ പശ്ചാത്തലത്തിൽ, സാധാരണ ജനങ്ങളുടെ അഭിലാഷങ്ങൾ തിരിച്ചറിയാനും പ്രധാനമന്ത്രി യുവ ബിരുദധാരികളോട് ആവശ്യപ്പെട്ടു. ഇന്നത്തെ ചടങ്ങിൽ ബിരുദം കരസ്ഥമാക്കിയ രണ്ടായിരത്തോളം യുവാക്കളെ അഭിനന്ദിച്ച പ്രധാനമന്ത്രി യുവജനങ്ങൾ, സാങ്കേതികവിദ്യാ വിദഗ്ധർ, സങ്കേതികവിദ്യ അധിഷ്ഠിത സംരംഭകർ എന്നിവർക്ക് അവസരം നൽകുന്നതാണ് ആത്മ നിർഭർ ഭാരത് പദ്ധതിയെന്ന് അഭിപ്രായപ്പെട്ടു. സാങ്കേതിക വിദഗ്ധരുടെ ആശയങ്ങളും ചിന്തകളും വർദ്ധിപ്പിക്കാനും പ്രാവർത്തികമാക്കാനും വിപണനം ചെയ്യാനും അനുകൂലമായ അന്തരീക്ഷം ഇന്ന് സൃഷ്ടിക്കപ്പെട്ടിരിക്കുന്നതായും പ്രധാനമന്ത്രി പറഞ്ഞു. പരിഷ്കാരങ്ങളുടെ ഫലമായി ഇതാദ്യമായി, നൂതന ആശയങ്ങൾക്കും പുതിയ സ്റ്റാർട്ടപ്പുകൾക്കും അവസരം ലഭിച്ചിട്ടുള്ള മേഖലകളുടെ പട്ടിക അദ്ദേഹം എടുത്തുപറഞ്ഞു. 'സ്റ്റാർട്ടപ്പ് ഇന്ത്യ ക്യാമ്പയിൻ' ആരംഭിച്ചത് മുതൽ ഇതുവരെ അമ്പതിനായിരത്തോളം സ്റ്റാർട്ടപ്പുകളാണ് രാജ്യത്ത് ആരംഭിച്ചതെന്ന് പ്രധാനമന്ത്രി പറഞ്ഞു. ഗവൺമെന്റ് സ്റ്റാർട്ടപ്പുകളെ പ്രോത്സാഹിപ്പിക്കുന്നതിന്റെ ഫലമായി, കഴിഞ്ഞ അഞ്ചുവർഷം കൊണ്ട് പേറ്റന്റ്കളുടെ എണ്ണം നാല് മടങ്ങും, ട്രേഡ് മാർക്ക് രജിസ്ട്രേഷൻ 5 മടങ്ങും വർദ്ധിച്ചതായി പ്രധാനമന്ത്രി ചൂണ്ടിക്കാട്ടി. കഴിഞ്ഞ ഏതാനും വർഷങ്ങൾകൊണ്ട് ഇരുപതോളം വൻകിട ഇന്ത്യൻ സ്റ്റാർട്ടപ്പുകൾ ആരംഭിച്ചിട്ടുണ്ടെന്നും, അടുത്ത ഒന്ന് രണ്ട് വർഷത്തിൽ ഇവയുടെ എണ്ണം ഇനിയും വർധിക്കുമെന്നും അദ്ദേഹം പറഞ്ഞു. വളരെ ചെറുപ്രായത്തിൽ തന്നെ കഠിനമായ പരീക്ഷ വിജയിക്കാനായതിന് വിദ്യാർഥികളുടെ അസാധാരണ കഴിവിനെ അഭിനന്ദിച്ച പ്രധാനമന്ത്രി വിനയാന്വിതരായിരിക്കണമെന്നും ഇനിയും കഴിവുകൾ വർധിപ്പിക്കണമെന്നും അവരോട് ആവശ്യപ്പെട്ടു. ബിരുദദാന ചടങ്ങിൽ പങ്കെടുത്ത വിദ്യാർഥികൾ,അധ്യാപകർ, രക്ഷകർത്താക്കൾ, എന്നിവരെ പ്രധാനമന്ത്രി ആശംസകൾ അറിയിച്ചു. വജ്ര ജൂബിലി ആഘോഷിക്കുന്ന ഐഐടി ഡൽഹിയെ ആശംസിച്ച പ്രധാനമന്ത്രി, ഇൻസ്റ്റിറ്റ്യൂട്ടിന്റെ സ്ഥാപിത ലക്ഷ്യങ്ങൾ സാക്ഷാത്കരിക്കാൻ എല്ലാവിധ ആശംസകളും നേർന്നു.
കെവിഐസിയുടെ ലോകത്തിലെ ഏറ്റവും വലിയ ഖാദി ദേശീയ പതാകയെ പ്രധാനമന്ത്രി പ്രശംസിച്ചു

മഹാത്മാഗാന്ധിയോടുള്ള ആദരസൂചകമായി ലഡാക്കിലെ ലേയില്‍ പ്രദര്‍ശിപ്പിച്ചിട്ടുള്ള ലോകത്തിലെ ഏറ്റവും വലിയ ഖാദി ദേശീയ പതാക (225 അടി ഉയരവും 150 അടി വീതിയും) യുടെ സംരംഭകരായ ഖാദി ഗ്രാമ വ്യവസായ കമ്മീഷനെ പ്രധാനമന്ത്രി ശ്രീ നരേന്ദ്ര മോദി പ്രശംസിച്ചു പ്രധാനമന്ത്രി ട്വീറ്റ് ചെയ്തു: "ആദരണീയനായ ബാപ്പുവിന് ഖാദിയോടുള്ള അഭിനിവേശം വ്യാപകമായി അറിയപ്പെടുന്നതിനാല്‍ ഇത് അദ്ദേഹത്തിനുള്ള ഒരു അതുല്യമായ ശ്രദ്ധാഞ്ജലിയാണ്. ഈ ഉത്സവവേളയില്‍, ഖാദിയും കരകൗശല ഉത്പന്നങ്ങളും നിങ്ങളുടെ ജീവിതത്തിന്റെ ഭാഗമാക്കുകയും സ്വാശ്രയ ഭാരതം കെട്ടിപ്പടുക്കുന്നതിനുള്ള ദൃഢനിശ്ചയം ശക്തിപ്പെടുത്തുകയും വേണം."
നൈപൂണ്യ വികസനം, തൊഴിലധിഷ്ഠിത വിദ്യാഭ്യാസം, പരിശീലനം എന്നീ മേഖലകളില്‍ സഹകരിക്കുന്നതിനായി ബ്രിട്ടനുമായി ധാരണാപത്രം ഒപ്പുവെക്കുന്നതിനു മന്ത്രിസഭാ അനുമതി

നൈപൂണ്യ വികസനം, തൊഴിലധിഷ്ഠിത വിദ്യാഭ്യാസം, പരിശീലനം എന്നീ മേഖലകളില്‍ സഹകരിക്കുന്നതിനായി ബ്രിട്ടനുമായി ധാരണാപത്രം ഒപ്പുവെക്കുന്നതിനു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്ര മന്ത്രിസഭാ യോഗം അനുമതി നല്‍കി. ഇരു രാജ്യങ്ങളും തമ്മില്‍ തൊഴിലധിഷ്ഠിത വിദ്യാഭ്യാസം, പരിശീലനം, നൈപുണ്യ വികസനം എന്നീ മേഖലകളില്‍ കൂടുതല്‍ അടുത്ത ഉഭയകക്ഷിബന്ധം സ്ഥാപിക്കപ്പെടുന്നതിനു ധാരണാപത്രം വഴിവെക്കും. വിദേശ രാഷ്ട്രങ്ങളുമായുള്ള സഹകരണം ഇന്ത്യയിലെ നൈപുണ്യ വികസനത്തെ ശക്തിപ്പെടുത്തുകയും അതുവഴി നമ്മുടെ യുവതയ്ക്കു കൂടുതല്‍ തൊഴിലവസരങ്ങള്‍ സൃഷ്ടിക്കുകയും ചെയ്യും. ഇന്ത്യയിലെയും ബ്രിട്ടനിലെയും വ്യവസായ മേഖലയും പരിശീലന സ്ഥാപനങ്ങളും തമ്മിലുള്ള പുതുമയാര്‍ന്ന പങ്കാളിത്തത്തിലേക്കു നയിക്കുമെന്ന നേട്ടവും ധാരണാപത്രത്തിന് ഉണ്ട്. പദ്ധതി പ്രാവര്‍ത്തികമാക്കുന്നതിനുള്ള പണം പരസ്പരം അംഗീകരിച്ച പ്രത്യേകം പ്രത്യേകം കരാറുകളില്‍ ഉള്‍പ്പെടുത്തും. നൈപുണ്യ വികസനം ഇന്ത്യയെയും ബ്രിട്ടനെയും സംബന്ധിച്ചു മുന്‍ഗണനാ വിഷയമാണെന്നു മാത്രമല്ല, ഉഭയകക്ഷി ബന്ധത്തിന്റെ പ്രധാനപ്പെട്ട ഭാഗവുമാണ്. പരസ്പരം സഹകരിച്ചുള്ള മുന്നേറ്റത്തില്‍ ഏറ്റവും പ്രാധാന്യം കല്‍പിക്കുന്ന രണ്ടു മേഖലകള്‍ നൈപുണ്യ വികസനവും സംരംഭകത്വവും ആയിരിക്കുമെന്ന് ഇരു രാജ്യങ്ങളുടെയും പ്രധാനമന്ത്രിമാര്‍ 2016 നവംബറില്‍ വ്യക്തമാക്കിയിരുന്നു.